เรื่องร้องเรียน (ร้องเรียน,จราจร) วันที่ 2023-09-14 15:20:30 — แขวงหนองแขม เขตหนองแขม กรุงเทพมหานคร
ช่วยตรวจสอบการจ่ายเงินเดือนล่าช้า(ตกเบิก)แก่วิทยากรของ รร.ฝึกอาชีพ กทม. (หลวงพ่อทวีศักดิ์)--ทราบมาว่า วิทยากรทุกคนของรร.ฝึกอาชีพกทม.(หลวงพ่อทวีศักดิ์) แม้จะไม่ใช่ข้าราชการ แต่ก็เป็นพนักงานส่วนใหญ่ของโรวเรียนนั้น ได้รับเงินเดือนล่าช้า(ตกเบิก) ติดต่อกันแล้วหลายเดือนแล้ว จนส่งผลต่อสภาพคล่องทางการเงิน การดำรงชีวิต และขวัญกำลังใจในการทำงาน จึงขอให้หน่วยงานที่เกี่ยวข้องช่วยตรวจสอบว่า มีการติดขัดที่ขั้นตอนไหนอันเป็นเหตุให้มีการจ่ายเงินเดือนแก่วิทยากรอย่างล่าช้า และที่สำคัญโปรดช่วยแก้ไขให้มีการจ่ายเงินเดือนครบถ้วน ตรงเวลา และไม่ล่าช้าด้วย
อนึ่ง ขอขอบคุณกทม. ที่ช่วยสนับสนุนให้มี รร.ฝึกอาชีพใกล้บ้านอย่าง รร.ฝึกอาชีพหลวงพ่อทวีศักดิ์ ที่ทำให้ประชาชนระแวกใกล้เคียงมีความรู้และทักษะด้านอาชีพ และเท่าที่ผู้ร้องเรียนสัมผัส วิทยากรโรงเรียนแห่งนี้มีความรู้ ความสามารถ ความเป็นมืออาชีพ และความตั้งใจสอนอย่างแท้จริง จึงขอให้ผู้ที่เกี่ยวข้องช่วยแก้ไขเรื่องการจ่ายเดือนล่าช้า เพื่อเป็นขวัญกำลังใจให้แก่วิทยากรในการสอนนักเรียน และเพื่อให้โรงเรียนแห่งนี้เป็นสถานที่บริการชุมชนต่อไป